Diari Oficial de la Generalitat Valenciana


Sumari del DOGV 7973, del 06-02-2017 (2017/834)

RESOLUCIÓ de 27 de gener de 2017, de la Conselleria d'Educació, Investigació, Cultura i Esport, per la qual s'atribueix la denominació específica de Les Rodanes a l'Institut d'Educació Secundària de Vilamarxant.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7973

Data del DOGV
:   06-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/834


Data del document
:   27-01-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 27 de gener de 2017, de la Conselleria d'Educació, Investigació, Cultura i Esport, per la qual s'atribueix la denominació específica de Les Rodanes a l'Institut d'Educació Secundària de Vilamarxant. [2017/834]  
El Consell Escolar de l'Institut d'Educació Secundària de Vilamarxant, en la sessió de 8 de juny de 2016, va aprovar sol·licitar per a aquest centre la denominació específica de Les Rodanes.  
El Consell Escolar Municipal, en la sessió de 30 de setembre de 2016, va aprovar la sol·licitud de canvi de nom per a l'institut esmentat amb la denominació específica de Les Rodanes. Aquesta denominació es refereix al parc natural municipal que forma part del Parc Natural del Túria, i el seu nom és degut a les roques silícies, arenisques de color roig o rodeno.  
La proposta disposa de l'informe de la Inspecció Educativa de València.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica.  
L'article 3 del Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre (DOGV 3073, 08.09.1997), estableix que, una vegada creat el centre, el consell escolar podrà proposar-ne a la Conselleria d'Educació la denominació específica, amb un informe previ favorable del consell escolar municipal o, altrament, del ple de l'ajuntament a què pertany.  
  
L'article 3.3 del reglament mencionat estableix que no podrà haver-hi en el mateix municipi centres amb la mateixa denominació específica o que puga induir a error o confusió. El registre de centres docents de la Comunitat Valenciana certifica que no figura inscrit cap centre en aquesta localitat amb la denominació indicada.  
Vista la proposta del director general de Centres i Personal Docent i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
U  
Concedir la denominació específica de Les Rodanes a l'Institut d'Educació Secundària de Vilamarxant, codi 98801872.  
  
Dos  
Inscriure aquesta resolució en el registre de centres docents de la Comunitat Valenciana.  
  
Tres  
La present resolució tindrà efectes a partir de l'endemà de la publicació en el Diari Oficial de la Generalitat Valenciana.  
  
Quatre  
Contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la Secretaria Autonòmica d'Educació i Investigació de la Conselleria d'Educació, Investigació, Cultura i Esport en el termini d'un mes a comptar de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
Tot això de conformitat amb el que estableixen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 27 de gener de 2017.- El conseller d'Educació, Investigació, Cultura i Esport, p. d. (Resolució de 26.10.2016), el secretari autonòmic d'Educació i Investigació: Miguel Soler Gracia.